Държавен вестник, бр. 64, 2006 г., стр. 29

Б Р О Й  64
Д Ъ Р Ж А В Е Н   В Е С Т Н И К
С Т Р .  29
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 84
от 18 юли 2006 г.
за изготвяне на планове за ликвидиране на
бруцелозата по говедата, туберкулозата по го-
ведата и ензоотичната левкоза по говедата
Раздел I
Общи положения
Чл. 1. С тази наредба се определят начини-
те, по които Националната ветеринарномеди-
цинска служба (НВМС) изготвя планове за ус-
корени действия при профилактиката, ограни-
чаването и ликвидирането на бруцелозата по
говедата, туберкулозата по говедата и ензоо-
тичната левкоза по говедата на територията на
Република България.
Чл. 2. (1) Националната ветеринарномеди-
цинска служба гарантира пред Европейската
комисия, че плановете за ликвидиране на бо-
лестите по чл. 1 значително съкращават време-
то, което се предвижда за прилагането на таки-
ва мерки, съгласно чл. 117, ал. 2 от Закона за
ветеринарномедицинската дейност (ЗВД).
(2) Мерките, залегнали в плановете по чл. 1,
включват:
1. обхващане на всички говеда в страната;
2. обезщетяване на собствениците на закла-
ни животни във връзка с изпълнението на пла-
новете по чл. 2, ал. 1 съгласно Наредбата за ус-
ловията и реда за изразходване на средствата
по чл. 109 ЗВД;
3. осигуряване на достатъчен брой лабора-
тории и персонал в тях за извършване на из-
следвания за поставяне на диагноза бруцелоза
по говедата.
(3) Мерките по ал. 1—2 се изпълняват систе-
матично от НВМС съгласно чл. 117, ал. 2 ЗВД.
Чл. 3. (1) За целите на официалния конт-
рол при придвижването на животни говедата
подлежат на идентификация, а животновъд-
ните обекти, в които те се отглеждат—на ре-
гистрация в НВМС съгласно чл. 51 ЗВД и На-
редбата за условията и реда за идентифика-
ция на животните, регистрация на животно-
въдните обекти и достъпа до базата данни за
идентифицираните животни и регистрирани-
те обекти (ДВ, бр. 47 от 2006 г.), хармонизи-
раща Регламент 1760 /2000, създаващ система
за идентификация и регистрация на говеда,
Регламент 21/2004 относно система за иден-
тификация и регистрация на животни от рода
на овцете и козите и за изменение на Регла-
мент 1782 /2003 и Директиви 92/102 и 64/432 и
Директива 92/102 за идентификация и регист-
рация на животните.
(2) Националната ветеринарномедицинска
служба поддържа регистър на стадата, класифи-
цирани според техния здравен статус, включени
в плановете за ликвидиране на болестите по чл. 1.
Раздел II
Мерки за профилактика, ограничаване и
ликвидиране на бруцелозата по говедата
Чл. 4. (1) При установяване на бруцелоза по
говедата НВМС изготвя план, включващ мер-
ки за ускорено ликвидиране на болестта и недо-
пускане на нейното разпространение.
 (2) След изпълнение на плана по ал. 1 ста-
дата говеда се класифицират като “официално
свободни от бруцелоза” съгласно изискванията
по Наредба № 48 от 2006 г. за здравните изиск-
вания към говеда и свине при придвижването
или транспортирането им между Република
България и държавите—членки на Европейския
съюз, и за определяне на здравния статус на
районите и обектите, от които произхождат, и
допълнителните гаранции, на които трябва да
отговарят (ДВ, бр. 48 от 2006 г.).
(3) Планът по ал. 1 включва мерките, които
НВМС предприема за ускоряване ликвидира-
нето на бруцелозата по говедата и недопускане
нейното разпространение.
(4) Националната ветеринарномедицинска
служба предоставя на Европейската комисия
информация за:
1. общия брой и процент на стадата, в които
се прилагат мерки за контрол на болестта, и
общия брой и процент на стадата, в които е
установена бруцелоза по говедата;
2. общия брой на:
а) говедата, при които се прилагат мерки за
контрол на болестта;
б) съмнително заразените животни;
в) заразените животни;
г) закланите животни;
3. периода за изпълнение на плана за ускорено
ликвидиране на бруцелозата по говедата и мер-
ките, прилагани преди възникване на болестта;
4. контролните мерки за проверка изпълне-
нието на ускорения план за ликвидиране на
бруцелозата по говедата;
5. финансовите средства от републиканския
бюджет, предназначени за изпълнение на пла-
на по видове разходи;
6. информацията по т. 1, 2 и 5 се представя за
трите години, предшестващи прилагането на
мерките, залегнали в ускорения план, а след
това—всяка година.
(5) Националната ветеринарномедицинска
служба информира Европейската комисия за
мерките, които се прилагат за поддържане на
статус на “страна официално свободна от бру-
целоза по говедата” и недопускане ново въз-
никване на болестта.
Чл. 5. (1) При установяване на клинични
признаци (аборти, мъртви раждания) и при
съмнение за бруцелоза по говедата собствени-
ците на животните са длъжни да уведомят за
това органите на НВМС.